2020. gada 6. oktobrī Rīkojums Nr. 582

Rīgā (prot. Nr. 59 9. §)

**Par finansējuma piešķiršanu Rīgas konferences rīkošanai**

1. Saskaņā ar likuma "Par valsts budžetu 2020. gadam" 38. pantu piešķirt no Aizsardzības ministrijas budžeta programmas 30.00.00 "Valsts aizsardzības politikas realizācija" finansējumu 90 000 *euro* apmērā biedrībai "Latvijas Transatlantiskā organizācija" Rīgas konferences organizēšanai 2020. gadā.

2. Aizsardzības ministrijai sagatavot un noslēgt līgumu ar šā rīkojuma 1. punktā minēto biedrību, paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga biedrība "Latvijas Transatlantiskā organizācija".

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks